PLA D'ACTUACIONS DEL VICERECTORAT DE TECNOLOGIA I INNOVACIÓ EDUCATIVA PER A L'DLN 1121 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/535)
  + [Valencià](/va/acuerdo/535)






Selector de idioma

Leer

* [Español](/es/acuerdo/535)
* [Valencià](/va/acuerdo/535)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PLA D'ACTUACIONS DEL VICERECTORAT DE TECNOLOGIA I INNOVACIÓ EDUCATIVA PER A L'LWV 5474[Butlletí Oficial Universitat d'Alacant](/ca/Publicacion)
===============================================================================================================================================

Secretaria General

Butlletí Oficial Universitat d'Alacant





PLA D'ACTUACIONS DEL VICERECTORAT DE TECNOLOGIA I INNOVACIÓ EDUCATIVA PER A L'AAQ 9603

Data d'aprovació
:   27/02/2007

Data de publicació
:   02/03/2007

Òrgan competent
:   Vicerector de Tecnologia i Innovació Educativa

Secció
:   ANUNCIS

* [Ver acuerdo en formato **PDF**](/pdf.asp?pdf=535.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/535)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/535)
  + [Compartir acuerdo en 

    X](https://twitter.com/intent/tweet?via=UA_Universidad&text=PLA D'ACTUACIONS DEL VICERECTORAT DE TECNOLOGIA I INNOVACIÓ EDUCATIVA PER A L'BCV 7711&url=https://www.boua.ua.es/va/acuerdo/535)

**Títol:** PLA D'ACTUACIONS DEL VICERECTORAT DE TECNOLOGIA I INNOVACIÓ EDUCATIVA PER A L'BUC 9401

**Secció:** ANUNCIS

**Òrgan:** Vicerector de Tecnologia i Innovació Educativa

**Data d'aprovació:** dimarts, 27 de febrer de 2007

PLA D'ACTUACIONS DEL VICERECTORAT DE TECNOLOGIA I INNOVACIÓ EDUCATIVA PER A L'PUV 0532  
 L'objectiu del Vicerectorat de Tecnologia i Innovació Educativa és aconseguir una plena integració de les tecnologies digitals en la Universitat d'Alacant, tant en les seues tasques de gestió i investigació com de docència. Per a fer-ho, s'ha de disposar de la infraestructura, els equipaments i les aplicacions informàtiques adequats. La informatització de la gestió ha sigut dels primers aspectes a tractar-se, i per això es troba en un nivell molt alt. L'aplicació de les tecnologies digitals a la investigació està també molt avançada. La integració adequada en la docència és una de les línies estratègiques per a aquests anys. És per això que des del Vicerectorat de Tecnologia i Innovació Educativa s'estan portant a terme accions per a incentivar l'ús de les tecnologies digitals en la docència destinades a millorar la qualitat del procés d'ensenyament-aprenentatge. Al mateix temps, des d'aquest Vicerectorat s'està apostant pel coneixement obert i fomentant l'ús de solucions de programari lliure, atesos els avantatges que aquest reportaria a la Universitat i la creixent qualitat d'aquest. A aquest efecte, i després de ser tractades aquestes actuacions en la Comissió d'Innovació Educativa, es convoquen les ajudes i premis següents:   
 1 . Ajudes per a l'adquisició de programari per a la docència instal·lat en aules informàtiques d'ús general.   
 2 . Ajudes directes per la utilització del Campus Virtual com a eina d'innovació educativa en assignatures de titulacions oficials de primer i segon cicle.   
 3 . Convocatòria de projectes d'innovació tecnològica educativa.   
 4 . Ajudes per a la creació de xarxes tecnològiques d'innovació educativa.   
 5 . Ajudes per a la creació de xarxes tecnològiques d'introducció de programari lliure en assignatures.   
 6 . Ajudes per a celebració de trobades d'innovació tecnològica educativa.   
 7 . Premis.   
 1. Ajudes per a l'adquisició de programari per a la docència instal·lat en aules informàtiques d'ús general.  
 Amb l'objectiu d'incentivar l'ús de les tecnologies digitals en les labors docents es fa una convocatòria d'ajudes per a l'adquisició de programari per a la docència instal·lat en aules informàtiques d'ús general. Aquesta convocatòria s'emmarca en un pla plurianual de 3 anys ja iniciat l'any anterior (2006, 2007 i 2008).  
 2. Ajudes directes per la utilització del Campus Virtual com a eina d'innovació educativa en assignatures de titulacions oficials de primer i segon cicle.   
 Amb la finalitat de fomentar la utilització de les funcionalitats del Campus Virtual destinades a millorar els processos d'ensenyament-aprenentatge en les assignatures oficials de primer i segon cicle, el Vicerectorat de Tecnologia i Innovació Educativa assignarà finançament per objectius d'utilització d'aquestes pel professorat de la Universitat d'Alacant. La convocatòria va ser publicada en el BOUA de 29 de novembre de 2006.   
 3. Convocatòria de projectes d'innovació tecnològica educativa.  
  Amb la finalitat de fomentar la innovació educativa, el Vicerectorat de Tecnologia i Innovació Educativa convoca el professorat de la Universitat d'Alacant per a presentar projectes o idees l'objectiu de les quals siga millorar la qualitat del procés d'ensenyament-aprenentatge amb la utilització de les tecnologies de la informació i la comunicació.   
 4. Ajudes per a la creació de xarxes tecnològiques d'innovació educativa.   
 Amb la finalitat de millorar la qualitat del procés d'ensenyament-aprenentatge amb la utilització de les tecnologies de la informació i la comunicació (TIC), el Vicerectorat de Tecnologia i Innovació Educativa convoca ajudes per a l'establiment de xarxes tecnològiques formades pel professorat de la Universitat d'Alacant l'objectiu de la qual siga algun dels següents:   
 ¿ Estudiar, introduir o aplicar diferents tecnologies en les seues assignatures per a facilitar l'aprenentatge dels alumnes.   
 ¿ Intercanviar experiències i metodologies sobre la utilització de diferents tecnologies en la docència.   
 ¿ Investigar sobre els impactes de la introducció o aplicació de diferents tecnologies en el procés d'ensenyament-aprenentatge.   
 5. Ajudes per a la creació de xarxes tecnològiques d'introducció de programari lliure en assignatures.  
 Amb la finalitat de fomentar la utilització del programari lliure en la Universitat d'Alacant, el Vicerectorat de Tecnologia i Innovació Educativa convoca ajudes per a grups de professors que investiguen sobre els impactes i les possibilitats de l'aplicació del programari lliure en una assignatura concreta durant l'any 2007.   
 6. Ajudes per a celebració de trobades d'innovació tecnològica educativa.  
 Aquestes ajudes estan destinades a la celebració de trobades d'innovació tecnològica educativa en temàtiques relacionades específicament amb els estudis coordinats per cadascun dels centres de la Universitat d'Alacant. La motivació fonamental és acostar als diferents estudis la focalització que la innovació tecnologicoeducativa pot oferir-los de forma específica.   
 7. Premis 2007.   
 II Premis COPLA.  
 Podran optar als Premis COPLA 2007 aquelles xarxes tecnològiques d'introducció de programari lliure en assignatures que presenten els seus treballs en les III Jornades COPLA. S'atorgaran dos premis: un a la millor xarxa i un altre a la xarxa més original. Els premis es lliuraran en la clausura de les III Jornades COPLA i consistirà en un obsequi de record i un diploma acreditatiu. En el lloc web de COPLA quedarà constància de les xarxes que obtinguen aquests guardons.   
 II Premis ITE.   
 Podran optar als Premis LHY 8581 aquelles xarxes tecnològiques d'innovació educativa que presenten els seus treballs en les V Jornades d'Innovació Tecnologicoeducatives. S'atorgaran dos premis: un a la millor xarxa i un altre a la xarxa més original. Els premis es lliuraran en la clausura de les Jornades ITE i consistirà en un obsequi de record i un diploma acreditatiu. En el lloc web ITE quedarà constància de les xarxes que obtinguen aquests guardons.   
 I Premis blocsUA.   
 Podran optar als Premis blocsUA 2007 aquells blocs situats en la plataforma que en breu facilitarà la Universitat d'Alacant i que facen la sol·licitud en els terminis oberts a l'efecte. S'atorgaran dos premis: un primer premi de 100 euros i un segon premi de 50 euros, juntament amb un obsequi de record i un diploma acreditatiu. Els premis es lliuraran en la celebració del Dia d'Internet. En el lloc web dels blocs quedarà constància dels blocs que obtinguen aquests guardons.   
 I Premis RUA.   
 Amb la posada en marxa del projecte institucional RUA (Repositori Institucional de la Universitat d'Alacant) s'anunciaren les bases dels Premis RUA. Els premis es lliuraran en la clausura de les III Jornades COPLA. Tots els treballs seleccionats quedaran inclosos en RUA, on, a més, quedarà constància dels treballs que siguen guardonats. S'atorgaran dos premis: un primer premi de 100 euros i un segon premi de 50 euros, juntament amb un obsequi de record i un diploma acreditatiu.   
 I Premis Portal Audiovisual.   
 Amb la posada en marxa del projecte institucional Portal Audiovisual, s'anunciaren les bases dels Premis Portal Audiovisual. Els premis es lliuraran en la celebració del Dia d'Internet. Tots els treballs seleccionats quedaran inclosos en el Portal Audiovisual, on, a més, quedarà constància dels treballs que siguen guardonats. Es convocaran premis en tres categories: a la millor fotografia digital (dos premis, un de 100 euros i altre de 50 euros), al millor curt en vídeo digital (un premi de 150 euros) i a la millor animació digital (un premi de 150 euros). Al costat de la dotació econòmica, el premi consistirà en un obsequi de record i un diploma acreditatiu.





[Carretera Sant Vicent del Raspeig s/n  
03504 Sant Vicent del Raspeig - Alacant  
 Tel. 82 310 5737 - Fax 87 460 5063](https://www.google.es/maps/@10.832838,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12872&trk=tyah&trkInfo=tarId%9S3048097552532%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)